Դոթս (կոնֆետ)

**Դոթս**, կամ **Մեյսոն Դոթս** (Դոթս ապրանքանիշ), մաստակների ամերիկյան ապրանքանիշ, արտադրվող «Tootsie Roll Industries» ընկերության կողմից։ Գովազդի համաձայն ՝ Չիկագոյի «Tootsie Roll Industries» գործարանում տարեկան արտադրվում է ավելի քան չորս միլիարդ մաստակ։ Դոթսը՝ վեգան, առանց սնձան, առանց ընկույզի, գետնանուշի և կաշրութի արտադրանք է: Այն լինում է տարբեր համերի և տեսակների:

## Պատմություն
Դոթս ռեզինե կոնֆետները ներկայացվել են 1945 թվականին Մեյսոնի կողմից և այդ նույն տարում գրանցվել որպես ապրանքանիշ։ 1972 թվականին «Tootsie Roll Industries»-ը ձեռք բերեց Դոթս ապրանքանիշը՝ գնելով «Candy Corporation of America»-ի Մեյսոն բաժանմունքը։ Մինչ այդ ձեռքբերումը դրանք արտադրվում էին «Mason, AU և Magenheimer Confectionery Manufacturing Company»-ի կողմից, որը գտնվում էր Բրուքլինում, իսկ հետագայում՝ Նյու Յորքի Մայնեոլա քաղաքում։ Ըստ գովազդների, «Tootsie Roll Industries»-ի Չիկագոյի գործարանում տարեկան արտադրվում է ավելի քան չորս միլիարդ Դոթս։ «Tootsie Roll Industries»-ը պնդում է, որ 1945 թվականի իր մեկնարկից ի վեր կոնֆետը դարձել է «Ամերիկայի թիվ 1 վաճառվող ռեզինե կոնֆետների ապրանքանիշը»։

Կրոուսը Դոթս ապրանքանիշի ամենահին կոնֆետն է, որն առաջին անգամ ստեղծվել է 19-րդ դարի վերջին։ Օրիգինալ Դոթսերը սկիզբ են առել 1945 թվականից, Արևադարձային Դոթսը՝ 2003 թվականից, իսկ Յոգուրտային Դոթսը՝ 2007 թվականից։ Թթու Դոթսը ներկայացվել է 2009-2010 թվականներին։

## Համեր և տեսակներ
### Համեր
«Օրիգինալ Դոթս»-ի ներկայիս համերը ներառում են բալ (կարմիր), կիտրոն (դեղին), լայմ (կանաչ), նարինջ (նարնջագույն) և ելակ (վարդագույն)։ Թթու Դոթսն ունի հինգ համ և պատրաստված է կիտրոնաթթվով՝ բալ, կիտրոն, նարինջ, խաղող և կանաչ խնձոր։ Արևադարձային Դոթսի համերը ներառում են կղզու նեկտարին, վայրի մանգո, թուրինջ, կարամբոլա սեխ և դրախտային պունշ, իսկ յոգուրտային Դոթսը՝ Բանան, Նարինջ, Մոշ և Կիտրոն-Լայմ։

Կրոուս սև մաստակ կոնֆետները՝ որոնք համարվում են Դոթսի ապրանքանիշի մի մաս, ստեղծվել են 1890-ականներին հրուշակագործներ Էռնեստ Վոն Աուի և Ջոզեֆ Մեյսոնի կողմից։ Գոյություն ունի քաղաքային լեգենդ, որ Կրոուսը պետք է կոչվեր «Սև Վարդ», սակայն տպագրիչը սխալ է լսել անունը որպես «Սև Ագռավներ» և տպել է փաթեթավորումները սխալ անվանմամբ։ Այնուամենայնիվ, հետազոտությունները՝ ներառյալ այն փաստը, որ անունը հեղինակային իրավունքով պաշտպանված էր նախքան կոնֆետները փաթեթավորմամբ վաճառելը, բացահայտում են, որ այս պատմությունը ճշմարիտ չէ։

### Տեսակներ
Բացի ներկայիս տեսականուց՝ Օրիգինալ Դոթս (հայտնի նաև որպես Մեյսոն Դոթս), Արևադարձային Դոթս, Յոգուրտային Դոթս, Թթու Դոթս և Կրոուս, անցյալում եղել են նաև այլ տեսակներ (ներառյալ հատուկ կարճաժամկետ առաջխաղացման առաջարկները)։

#### Հելոուինի ֆիրմային տեսականի
Հելոուինի համար շուկայում առաջարկվել են երեք հատուկ տեսակներ՝

* Ուրվական Դոթս՝ թափանցիկ բաց կանաչ, Օրիգինալ Դոթսի նույն համերով, սակայն առանց տարբեր գույների, որոնք ցույց են տալիս, թե որ համն է ունենալու կոնկրետ ռեզինե կոնֆետը։
* Չղջիկ Դոթս՝ սև գույնի Դոթս է թուրինջի համով։
* Քենդի Քորն Դոթս՝ քենդի քորն համով և նման քենդի քորնի։

#### Այլ տոների ֆիրմային տեսականի
Տոնական այլ հատուկ տեսակները ներառել են՝

* Սուրբ Ծննդյան Դոթս, որոնք ունեն վանիլային (սպիտակ) վերևի մաս, կա՛մ բալի (կարմիր), կա՛մ լայմի (կանաչ) հիմքով։ Դրանք փոխարինվեցին տոնական Դոթսով, որոնք 2023 թվականի տոնական սեզոնի համար լինում էին կա՛մ բալ/կանաչ Խնձոր (կարմիր վերև/կանաչ հիմք), կա՛մ լայմ/ելակ (կանաչ վերև/կարմիր հիմք)։
* Ածուխի Կտորների նման Դոթս՝ մոշի (սև) և սև բալի (մուգ կարմիր) համերով (ներկայացվել է 2023 թվականի տոնական սեզոնին)։
* Վալենտինի Դոթս, որոնք ունեն Վանիլային (սպիտակ) հիմք, կա՛մ բալի (կարմիր), կա՛մ մարաքույայի (վարդագույն) վերևի հատված։
* Բալասերի Դոթս, որը բոլորը կարմիր բալի Դոթսերի տուփ է։
* Զատիկի Դոթս՝ հապալասի (կապույտ), կիտրոնի (դեղին), լայմի (կանաչ), բալի (կարմիր) և նարնջի (նարնջագույն) համերով (ներկայացվել է 2010 թվականին)։
* Գարնանային Դոթս՝ խաղողի (մանուշակագույն), մանգոյի (նարնջագույն), ելակի (վարդագույն) և արքայախնձորի (դեղին) համերով (ներկայացվել է 2024 թվականին)։

#### Այլ համեր և տեսակներ
Այլ տեսակները և համերը ներառել են՝

* 1980-ականներին եղել է Դոթսի մի տեսակ՝ կոչված Համեմունքային Դոթս։
* Վայրի հատապտղային Դոթսը ներկայացվել է 2000 թվականին։ Վայրի հատապտղային Դոթսը քաղցր, ծամվող ռեզինե կոնֆետներ են՝ պատված թթվաշ, խրթխրթան շերտով։ Վայրի Հատապտղային Դոթսը դադարեցվել է արտադրվել 2007 թվակնին։
* Դոթս Տարրեր՝ նռան (երկիր, մանուշակագույն), դարչինի (կրակ, կարմիր), կանաչ թեյի (ջուր, կանաչ) և գրուշանկայի (օդ, փիրուզագույն) համերով (ներկայացվել է 2008 թվականին, այլևս չի արտադրվում)։
* Տաք Դոթսը (հայտնի նաև որպես դարչինի Դոթս) թողարկվել է 2004 թվակնին, բայց դադարեցվել է 2006 թվականին։
* Հայրենասիրական Դոթս, որոնք ունեն վանիլային (սպիտակ) վերևի մաս, կա՛մ ելակի (կարմիր), կա՛մ հապալասի (կապույտ) հիմք։
* Տեսականի Կարմիր Դոթս՝ ելակի, բալի և մրգային պունշի համերով։
* Հատուկ առանձին համերի փաթեթներ, ինչպիսիք են Վարդագույն գրեյպֆրուտը, դեղձը և ձմերուկը։ Շուկայահանվում են որպես «թթու շերտեր», պահպանելով բոլոր մյուս Դոթսերի ռեզինե կոնֆետի ձևը։
* 2022 թվականին ներկայացվեց Ձմերուկի Դոթսը՝ կարմիր վերևի մասով և կանաչ հիմքով՝ ձմերուկի տեսքը նմանակելու համար։
* Տեսականի Լիմոնադի Դոթս՝ լիմոնադի, կապույտ ազնվամորու լիմոնադի, բալի լիմոնադի, ելակի լիմոնադի և լայմի լիմոնադի համերով, ներկայացվել է 2023 թվականին։

## Բաղադրիչներ
Դոթսը պարունակում է՝ եգիպտացորենի օշարակ, շաքար, սննդային օսլա, խնձորաթթու, բնական և արհեստական ​​համեր, նատրիումի ցիտրատ և արհեստական ​​գույներ։

Ըստ «PETA»-ի՝ Դոթսը վեգան է և ըստ «Tootsie Roll Industries» կայքի՝ չի պարունակում սնձան, ընկույզներ, գետնանուշ և կաշրութ (պաշտոնապես վավերացված է կաշրութ ուղղափառ միության կողմից 2009 թվականի դեկտեմբերի 1-ի դրությամբ)։

## Ծանոթագրություններ

## Արտաքին հղումներ
* 

Կատեգորիա:1945 հայտնված արտադրանքներ
Կատեգորիա:Կոնֆետ
Կատեգորիա:Հրուշակեղեն
Կատեգորիա:Քաղցրավենիք